Pandemická komisia vlády Slovenskej republiky

Uznesenie Pandemickej komisie vlády Slovenskej republiky

číslo 5 zo dňa 20. septembra 2006 

Pandemická komisia vlády Slovenskej republiky:

A.	Schvaľuje:
-	Návrh na doplnenie členov Pandemickej komisie vlády SR.
-	Návrh na zabezpečenie osobných ochranných pomôcok a antivirotík pre zamestnancov infekčných oddelení nemocníc v krajských mestách a zamestnancov infekčných oddelení nemocníc v pôsobnosti Ministerstva obrany SR, ministerstva vnútra SR a Ministerstva dopravy, pôšt a telekomunikácií SR.
-	Návrh Ministerstva pôdohospodárstva SR na vykonanie kontroly pripravenosti reagovať na vznik možných ohnísk vtáčej chrípky v SR v súvislosti so spätným ťahom sťahovavého vtáctva.
-	

B.	Berie na vedomie:
-	Informácie VÚC o stave pripravenosti VÚC a krajských úradov na likvidáciu možných ohnísk vtáčej chrípky a na možnú pandémiu.
-	Informácie Ministerstva vnútra SR, Ministerstva obrany SR, Ministerstva dopravy, pôšt a telekomunikácií SR a Úradu verejného zdravotníctva SR o spracovaní a odovzdaní Plánov zabezpečenia očkovacích látok proti bežnej chrípke.
-	Informáciu Správy štátnych hmotných rezerv SR o aktuálnom stave zabezpečenia SR osobnými ochrannými pomôckami a antivirotikami.
-	Informáciu Ministerstva pôdohospodárstva SR o možnostiach vzniku ohnísk vtáčej chrípky v SR v súvislosti so spätným ťahom sťahovavého vtáctva cez územie SR.
-	Informáciu Úradu verejného zdravotníctva SR o vývoji epidemiologickej situácie SR a prognózu vývoja bežnej chrípky v závere sezóny 2006 a v sezóne 2007 a o stave aktualizácie Podrobného plánu opatrení na možnú pandémiu chrípky v SR.
-	Informáciu o stave pripravenosti infekčných oddelení nemocníc v krajských mestách a nemocníc v pôsobnosti Ministerstva vnútra SR, Ministerstva obrany SR a Ministerstva dopravy, pôšt a telekomunikácií na príjem chorých v čase pandémie.

C.	Ukladá:
-	Tajomníkovi Pandemickej komisie vlády SR pripraviť pre rokovanie vlády SR materiál na schválenie doplnenia členov Pandemickej komisie vlády SR.
Termín: do 15.10.2006
-	Predsedovi Správy štátnych hmotných rezerv SR zabezpečiť distribúciu osobných ochranných pomôcok a antivirotík v množstve a sortimente v súlade so schváleným návrhom do nemocničných lekární nemocníc v krajských mestách a nemocníc v pôsobnosti Ministerstva obrany SR, Ministerstva vnútra SR a ministerstva dopravy pôšt a telekomunikácií.
Termín: do 30.11.2006, súčinnosť MUDr. Rolný, hlavný hygienici MO SR, MV SR, MDPT SR.
-	Ministrovi pôdohospodárstva SR v súčinnosti so Štátnou veterinárnou a potravinovou správou SR a Úradom verejného zdravotníctva SR vykonať na území dvoch krajov kontrolu stavu pripravenosti na likvidáciu možných ohnísk vtáčej chrípky.
Termín: do 30.11.2006. Správu o výsledkoch kontroly dať do 15.12.2006 tajomníkovi Pandemickej komisie vlády SR.
-	Vykonať plánované cvičenie a seminár zamerané na súčinnosť orgánov štátnej správy a samosprávy pri riešení úloh v rámci možnej pandémie chrípky v podmienkach Banskobystrického regiónu. 
Termín: máj 2007
Zodpovedá: Ing. Ján Repa – riaditeľ úradu CO MV SR, predseda VÚC Banská Bystrica, tajomník Pandemickej komisie vlády SR.
Podieľajú sa: podľa požiadaviek spracovateľov cvičenia ministerstvá a členovia Pandemickej komisie vlády SR.
-	Preveriť stav zaočkovanosti proti bežnej chrípke u osôb zaradených do likvidačných skupín na likvidáciu možných ohnísk vtáčej chrípky. 
Zodpovedá: hlavný hygienik SR, podieľajú sa Štátna veterinárna a potravinová správa SR, hlavný hygienici MV SR, MO SR a MDPT SR.
Termín: do 31.12.2006

Za správnosť:
Ing. Anton Tencer
tajomník Pandemickej komisie vlády SR

Predseda Pandemickej komisie vlády SR
MUDr. Ivan  Valentovič